Die haarsalon | Tannie Frannie
My dogter se seuntjies sou in die week wat grendeltyd hier in Pennsylvania begin het, haarkapper toe gaan, wat toe natuurlik weens die inperking nie meer moontlik was nie. Gevolglik moes sy reeds self hulle hare sny en vandag is dit weer sulke tyd. Genadiglik is sy handvaardig – as dit ek was wat moes sny, was daar chaos en muitery oor die eindproduk!
Deur die woonstel se kombuisvenster het ek ‘n goeie uitsig op die prosedure, wat ‘n ent weg buitenshuis plaasvind. Die seuntjie sit mooi stil en my kind werskaf soos ‘n professionele haarkapper. ‘n Rukkie later sien ek die seuntjie met sy netjiese haredos is besig om die knipsels hare op te vee (die kinders doen elke dag ewe vrolik hulle “chores” – hulle is behendige skoonmakers). So stuur ek vir haar ‘n WhatsApp:
Waffer soort haarsalon is dit waar die kliënt self sy afgeknipte hare moet opvee??
Haar onweerlegbare antwoord:
Een waar die kliënt nie betaal nie.
10 thoughts on “Die haarsalon”
Mei 21, 2020 om 6:17 nm
Dis die oulikste storie en antwoord
Mei 21, 2020 om 6:24 nm
Ek het hierdie woord-prentjie geniet. Ek het ‘n week of twee gelede my man en my oudste seun se hare gesny – hulle het ook self skoon gemaak.
Mei 21, 2020 om 10:08 nm
I cut my youngest child’s hair many years ago. His hair is straight and I didn’t think it would be hard to deal with. The result cured me of repeating the experience. 🤭
Mei 21, 2020 om 10:16 nm
That’s what happened to me with my middle child! Still haven’t lived that down… 😀
Mei 22, 2020 om 5:03 vm
Same here, Frannie. 🙂
Mei 22, 2020 om 2:34 vm
Mooi man, so moet dit wees. Ma doen sny en boetie vee skoon. All sorted. Laat my dink aan die dae toe ek nog Trompie se hare geskeer het. Hy was baie soet en het mooi stil gestaan. Ek het n plastiese sakkie oop op tafel gesit en soos die wolle waai het ek dit in die sakkie gevee en op einde met stofsuier die dek skoon gesuig. n Boer maak maar n plan nê.
Mei 22, 2020 om 8:43 vm
Vat so katvis!!!
Mei 22, 2020 om 11:27 vm
Mei 22, 2020 om 11:34 vm
‘n Boer werk met ‘n plan. Oulike storie Frannie.
Mei 22, 2020 om 2:24 nm